13 मई को दिल्ली में प्रोग्राम; दोनों लंबे समय से कर रहे एक दूसरे को डेट
Film Actress Parineeti Chopra Rajya Sabha MP Raghav Chadha Engagement | Bollywood Actress Date Engagement Marriage पंजाब से राज्यसभा सांसद व आम आदमी पार्टी (AAP) के नेता अब जल्द ही शादी करने वाले हैं। आने वाली 13 मई को एक्ट्रेस परिणीति चोपड़ा और सांसद राघव चड्‌ढा एक दूसरे से सगाई करेंगे।
पंजाब से राज्यसभा सांसद और आम आदमी पार्टी (AAP) के नेता जल्द शादी करने वाले हैं। 13 मई को एक्ट्रेस परिणीति चोपड़ा और सांसद राघव चड्‌ढा सगाई करेंगे। कुछ समय पहले ही दोनों एक दूसरे के साथ डेट करते नजर आ रहे थे, जिसके बाद से ही दोनों की शादी की बातें शुरू हो गई थीं।
ऐसी चर्चाएं हैं कि उनकी सगाई दिल्ली में होगी। जिसकी तैयारियां भी शुरू हो चुकी हैं। परिणीति चोपड़ा पहले ही इसके लिए मुंबई से दिल्ली पहुंच चुकी हैं। फिलहाल दोनों शादी कब करेंगे, इसका फैसला नहीं किया गया है। बता दें कि पंजाब में AAP सरकार बनने के बाद सीएम भगवंत मान, शिक्षा मंत्री हरजोत बैंस, विधायक नरिंदर कौर शादी कर चुके हैं।
बीते दिनों डेट करते दिखे थे दोनों
हाल ही में इस कपल को डिनर डेट पर देखा गया था। दोनों एक रेस्टोरेंट से निकलते हुए स्पॉट किए गए थे। परिणीति जहां ब्लैक आउफिट में दिखी थी, वहीं राघव ब्लैक पेंट व केजुअल शर्ट में नजर आए थे। जिसके बाद दोनों के बीच चुपके से शादी किए जाने की अफवाहें शुरू हो गई थीं। लेकिन एक्ट्रेस परिणीति चोपड़ा ने इसे नकार दिया था। अब दोनों की सगाई की चर्चाएं शुरू हो गई हैं। इसके बाद दोनों कभी लंदन तो कभी मुंबई में एक दूसरे के साथ दिखे।
चमकीला फिल्म में नजर आएंगी परिणीति
AAP में राघव चड्‌ढा एक जाना माना नाम हैं। वहीं परिणीति चोपड़ा बॉलीवुड में कई हिट फिल्में दे चुकी हैं। फिलहाल वह इम्तियाज अली की निर्देशित 'चमकीला' में दिलजीत दोसांझ के साथ स्क्रीन साझा कर रही हैं। बताया जा रहा है कि यह फिल्म पंजाबी सिंगर अमर सिंह चमकिला से प्रेरित है और रिलीज को लेकर विवाद चल रहा है। रिलीज को रोकने के लिए यह विवाद कोर्ट तक पहुंच चुका है।